title: Network Address Translation
text: O NAT (Network Address Translation - Traducción d'Adreza de Rete) ye un estandar creyato por a Internet Engineering Task Force (IETF) o qualo emplega una u más adrezas IP ta conectar quantos ordinadors a atro rete (a sobén a Internet), os qualos tienen una adreza IP distinta de raso (d'ordinario una IP no valida d'Internet definita por o RFC 1918). Por ixo, se puede emplegar ta dar salita a retz publicos enta computadors que se troban con reendrezamiento privato u ta protecher maquinas publicas.
  
  Razons d'a creyación y emplego de NAT 
  Debito a lo creiximiento exponencial d'Internet y a que s'emplegan as adrezas d'o tipo IPv4, que tienen 32 bits ta la asignación d'adrezas, con un maximo de 232 = 4.294.967.296 adrezas unicas, as adrezas IP son hue mui limitadas. Ta solucionar iste problema se disenyó lo protocolo IPv6 que premite asignar un mayor numero d'adrezas IP, pero ta que iste protocolo siga activo ye menester modificar toda la estructura d'Internet, o qualo tardará unos anyos.
  
  Por ixa razón se disenyó NAT, que premite que qualsiquier dispositivo como un router pueda actuar como traductor d'adrezas IP. Asinas nomás con una adreza IP publica pueden conectar-sen a lo rete quantos dispositivos, por o qualo lo NAT s'emplega a ormino en retz locals (LANs) caseras y d'interpresas. Os ISP tamién pueden usar NAT ta aliviar a manca d'adrezas IP ta os usuarios de internet por cordón y ADSL.
  
  Se veiga tamién 
   Proxy
   DHCP
   Router
   Firewall
   PAT
  
  Rez informaticos